Plaťte menej za odpad: Tento EKO nápad šetrí peniaze aj planétu!
Už vám prišlo vyúčtovanie za smeti? Chceli by ste platiť menej? A zamýšľate sa nad tým, že by ste chceli vo všeobecnosti vytvárať menej odpadu? Verte nám, nie je to utópia...
Už ste počuli o domácom minikompostére? Majú ho dokonca aj mnohé známe tváre, napríklad herečka a autorka zábavných tričiek Kristína Tormová. Super myšlienka alebo zvláštny nápad?
Aj bez vlastnej záhrady môžete doma kompostovať a tým zredukovať svoj odpad až o polovicu. Bonusom bude dobrý pocit, ale hlavne kopa kvalitného kompostu v tekutom i v pevnom skupenstve. Viete, ako funguje domáce kompostovanie a že môže byť skutočne cool?
Áno, domáci kompostér môže mať podobu štýlového stolíka alebo debničky v trendových farbách s moderným dizajnom. Alebo môžete svoj domáci kompostér ukryť do drevenej debničky, ktorá poslúži ako praktické sedenie v kuchyni.
Vaše návštevy budú poriadne prekvapené, keď im poviete, že sa v útrobách ukrýva efektívne kompostovacie zariadenie. Zakúpenie kompaktného domáceho kompostéru, ktorého rozmery nie sú väčšie ako malá skrinka či krabica, vyžaduje počiatočnú investíciu od 40 eur.
Pre domácich majstrov je tu aj možnosť poskladať si úplne vlastný kompostér, nejde o zložité zariadenie, je však na vašej nápaditosti, aby ste ho dotiahli aj po dizajnovej stránke. A ako také kompostovanie funguje?Máte dve možnosti.
Môžete využiť služby svojich nových domácich pomocníkov - dážďoviek, najšikovnejšie sú tie kalifornské. Druhou z možností je využívanie špeciálnych kompostovacích zmesí, ktoré sú suché a obsahujú otruby a melasu plnú mikroorganizmov (kvasiniek, fotosyntezujúcich organizmov, aktinomycentov a enzymatických aktívnych húb).
Práve vďaka tomuto zloženiu rýchlo naštartujú celý proces fermentácie bez hnilobných procesov. Podľa zvoleného spôsobu potom dosiahnete rýchlosť kompostovania - s dážďovkami je pomalší, s využitým zmesí, naopak, rýchlejší.
Zatiaľ čo o dážďovky sa musíte priebežne starať, respektíve dodržiavať základné pravidlá starostlivosti, inak sú nenáročné, pri použití kompostovacej zmesi je potrebné zmes priebežne dokupovať a po vrstvách dosypávať, inak sa kompostovací proces zastaví.
Tekuté i sypké
Pri kompostovaní sa tvorí tekutý koncentrát, ktorý pri hotových kompostéroch vypustíte priebežne malou pípou v spodnej časti zariadenia. Ak si však staviate vlastný kompostér, nezabudnite na túto drobnosť, inak sa vám bude tekutina hromadiť.
Po vypustení je potrebné tekuté hnojivo zriediť, zhruba v pomere 1:200, následne ho využijete pri bytových rastlinách, ale aj domácej balkónovej úrode. Alebo ním zhodnotíte pôdu v záhradke.Na tuhý kompost si budete musieť počkať niekoľko týždňov.
Ak vám ho vytvorili dážďovky, ostanú v ňom po nich stopy. Zablúdené dážďovky povyberajte a dajte k ostatným. Keď sa vám premnožia, dajú sa použiť aj pri rybárčení.
A čo dávať do kompostéra?
Je vhodné sa podrobne oboznámiť s návodom, ktorý príde s vaším kompostérom. Podľa zvolenej metódy môžete pridávať bežný biologický odpad z domácnosti, napríklad šupky alebo kúsky a zvyšky ovocia a zeleniny (nakrájanej na menšie časti - menšie ako palec), zvyšky hotových jedál, varené a surové mäso, syr, jogurty, vajíčka, menšie kosti, chlieb a pečivo, vylúhované čajové vrecká, kávovú usadeninu, zvädnuté kvety, obrúsky...
Toto všetko zvládne kompostér s kompostovacou zmesou, naopak ak zapriahnete do práce dážďovky, budete sa musieť vyhnúť mäsu i mliečnym výrobkom. Do takéhoto kompostéru tiež nepatria tekutiny, väčšie kosti, papier ani zvieracie exkrementy.
A otázka na záver: Smrdí?
Ak procesy prebiehajú správne, nesmrdí. Napomáha tomu aj dobre doliehajúce veko. Odporúčame ísť si pozrieť domáci kompostér na vlastné oči do obchodu a pozorne naštudovať jeho fungovanie.
Zatiaľ si ho pozrite v našej galérii. Ani ho v interiéri nie je vidno, čo poviete?
Autor: Agáta
Video
Top 5 článkov
Diskusia
žena
Wanda
Môj byt: Foto & Video galéria
Nie je jedno, kam v obývačke umiestnite svoju sedačku
Nekupujte si veľký dom, ani ak máte peniaze! Toto je 5 dôvodov, pre ktoré je lepší ten malý
Skoncujte s prachom: Tieto triky naozaj fungujú
Koniec radiátorom! Zohrejte si domovy omnoho štýlovejšie!
Najlepšie triky na nepríjemné nehody v domácnosti za pár centov
Koniec míňania peňazí na oblečenie: TÁTO vec z kuchyne za pár centov to vyrieši
Hups, nestihli ste to? Nevadí, aj zo suchej tekvice sa dá urobiť nádherná dekorácia, aha!
3 nápady, ktoré vylepšia izbu vášho školáka a dokážu ich spraviť aj sami!
Nerozhodné Váhy musia mať v byte veci, ktoré im dodajú istotu: Sú to tieto 2
Jój, dámy, dávajte si pozor na toto znamenie: Flirty má totiž v krvi!
TOTO znamenie má najlepší vkus na zariaďovanie bytu, dajte si od neho poradiť
Čo ak práve vy trpíte syndrómom "chorého bývania"?